Държавен вестник, бр. 17, 2011 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  17
съвет, както и на наредбите и инструкциите 
с нормативен характер на министерствата и 
ведомствата – на свитъци, под наименовани­
ето „Нормативни актове“, два пъти месечно, 
с техническа възможност за отразяване на 
последващите изменения на текстовете, както 
и да се преустанови издаването на „Сборник 
постановления и разпореждания на МС“. 
Създадената система е само за нормативните 
актове на МС и цели подобряване и съхра­
няване на правителствения архив, включващ 
издаваните от правителството нормативни 
актове, включително наредби и инструкции 
с нормативен характер на министерствата и 
ведомствата. В тази връзка към МС е създа­
дена редакция „Нормативни актове“ на въ­
трешна стопанска сметка под ръководството 
на главния секретар на МС и на редколегия с 
цел: „в бъдеще периодически да се извършва 
систематизиране и кодифициране на подзако­
новите актове и на наредбите и инструкциите 
с нормативен характер, групирани по материя 
и придружени със съответни указатели“. С 
последващо решение от 15.05.1991 г. на Бюрото 
на Великото Народно събрание е одобрено 
проектопостановление на МС за определяне 
статута на редакция „Нормативни актове“, с 
което е дадено изрично съгласие сборникът 
да бъде официално издание на Народното 
събрание и Министерския съвет на Република 
България, като в редколегията на изданието 
да влязат председателят на Законодателната 
комисия и началникът на отдел „Правен“ на 
Великото Народно събрание. В тази връзка с 
ПМС № 132 от 1991 г. (ДВ, бр. 61 от 1991 г.) 
за издаването на сборник „Нормативни акто­
ве“ последният е определен като официално 
печатно издание на Народното събрание и на 
Министерския съвет на Република България, 
осъществявано от редакция „Нормативни 
актове“, на извънбюджетна сметка. Опреде­
лен е персоналният състав на редколегията 
с назначаеми от председателя на МС гла­
вен редактор и служители на редакцията и 
утвърждавана от министъра на финансите 
извънбюджетната приходно-разходна сметка. 
Изрично е предвидено, че редакцията осигу­
рява безплатен абонамент за изданието на 
членовете на МС, съветници и специалисти в 
НС, в МС и министерствата и ведомствата по 
списъци, утвърдени от главните секретари на 
НС и МС. С ПМС № 105 от 2001 г. (ДВ, бр. 44 
от 2001 г.) редакция „Нормативни актове“ е 
преобразувана в Център за преводи и редакции 
към министъра на държавната администра­
ция, а впоследствие – с ПМС № 12 от 2002 г. 
(ДВ, бр. 9 от 2002 г.) от звено в структурата 
на посочения център – в юридическо лице 
на бюджетна издръжка към Министерския 
съвет, със седалище София, което продължава 
да издава, тиражира и актуализира сборник 
„Нормативни актове“ в качеството му на 
официално печатно издание на Народното 
събрание и Министерския съвет. Редакцията 
е второстепенен разпоредител с бюджетни 
кредити по бюджета на Министерския съ­
вет, чиято издръжка се формира от приходи 
от собствена дейност (набирани от годишен 
абонамент, продажба на комплекти, както и 
на отделни подмени на месечни актуализа­
ции, лихви, дарения, международни програми 
и споразумения) и от бюджетни средства, 
включващи трансфери от бюджета на МС за 
разходи по тиражирането на сборника. По­
становлението е издадено на основание чл. 60 
от Закона за администрацията и е влязло в 
сила от 01.01.2002 г. 
Първоинстанционният съд е приел, че 
тиражирането на нормативни актове на 
хартиен носител от редакция „Нормативни 
актове“ не е свързана с приключването на 
нормотворческа дейност – обнародване на 
законови и подзаконови нормативни акто­
ве, какъвто характер има обнародването в 
„Държавен вестник“ според чл. 37 от Закона 
за нормативните актове (ЗНА), а оттам и че 
издаването на сборник „Нормативни актове“ 
не е дейност, съвместна с тази на Народното 
събрание, преустановяването на която да из­
исква съгласието на законодателния орган. В 
резултат на подробен анализ на разпоредбите 
на глава IV „Удостоверяване и обнародване 
на нормативните актове“ от ЗНА (чл. 34 – 40) 
е направен извод, че липсва основание да се 
приеме, че текстовете на нормативните актове 
и измененията им, тиражирани от редакция 
„Нормативни актове“, са единствен оригинален 
хартиен носител на тези актове, предвид проти­
воречието на подобно схващане с цитираните 
разпоредби на ЗНА и смисъла на понятието 
„оригинален“, в който същото е употребено 
в чл. 36 ЗНА при посочването, че единствено 
удостовереният текст на нормативния акт е 
оригинален и се съхранява от органа, издал 
акта. Изложените съображения, макар и прин­
ципно верни, не отговарят в пълна степен на 
наведените от жалбоподателите доводи във 
връзка с официалния характер на сборник 
„Нормативни актове“ като печатното издание 
на Народното събрание и Министерския съвет, 
изрично установен в чл. 2 на ПМС № 12 от 
2002 г. – действаща норма към момента на 
приемане на оспорения акт на МС. 
В резултат осъщественият от решаващия 
тричленен състав анализ на актовете, с ко­
ито е създадена и преобразувана редакция 
„Нормативни актове“, правилно е прието, 
че преди закриването є с оспореното поста­
новление на МС редакцията има статут на 
самостоятелно юридическо лице на бюджетна 
издръжка към Министерския съвет, второ­
степенен разпоредител с бюджетни кредити, 
чието закриване може да бъде осъществено 
по реда на създаването му – с постановление